**Leonard Eric Cottrell** (21. mai 1913 – 6. oktober 1974) var en britisk forfatter og journalist. De fleste av hans bokutgivelser var populariseringer av arkeologien i oldtidens Egypt, og han var redaktør av et arkeologisk leksikon.

Liv og virke
------------

Leonard Cottrell ble født i 1913 i Tettenhall i Wolverhampton som sønn av William og Beatrice Cottrell (født Tootell). Hans far inspirerte hans interesse for historie fra tidlig av, og i ungdomsskolen i Birmingham var han kun interessert i fagene historie og engelsk.

På 1930-tallet reiste Cottrell rundt om i England på sin motorsykkel for å besøke forhistoriske steinsirkler, gravhauger fra bronsealderen, og monumenter fra middelalderen og renessansen. På disse reisene ble han ofte fulgt av Doris Swain som han senere giftet seg med. Etter å ha skaffet seg erfaring med å skrive artikler om historiske emner for motormagasiner, skrev han sin første dokumentar for radiostasjonen BBC i 1937.

Av medisinske grunnet kom han ikke inn i det britiske flyvåpen under den andre verdenskrig, men ved hjelp av BBC (fra og med 1942) ble han i 1944 stasjonert ved Middelhavet på en av flyvåpenets baser som krigskorrespondent. Hans erfaringer fra dette ble grunnlaget for hans bok *All Men are Neighbours* (1947). Han var ansatt hos BBC fram til 1960 hvor han gikk av og flyttet til et hus med utsyn over utløpet til elven Kent i Westmoreland i Cumbria. Her skrev og bodde han for resten av sitt liv.

Hans bok om Hannibal, den store hærføreren fra Kartago som med stor framgang drev krig mot Roma, *Hannibal: Enemy of Rome* (1965), er bemerkelsesverdig i forfatterens forberedelser. Cottrell reiste den samme antatte ruten som Hannibal selv tok fra Den iberiske halvøya og over Alpene og ned i Podalen i nordlige Italia. Han la inn sine personlige funn fra sine undersøkelser i bokens fortelling.

Han var redaktør av *Concise Encyclopaedia of Archaeology* (1965).

Han giftet seg med Doris Swain før krigen, men ble skilt i 1962. Deretter giftet han seg med Diana Bonakis, kunstner og musiker og langt yngre enn ham selv, i 1965, men de ble skilt i 1998. Han hadde ingen barn i noen av ekteskapene. Leonard Cottrell døde den 6. oktober 1974.

Bibliografi
-----------

* *The Lost Pharaohs* (1950)
* *The Quest for Sumer* (1952)
* *The Bull of Minos: the discoveries of Schliemann and Evans* (1953)
* *Life Under The Pharaohs* (1955)
* *The Mountains of Pharaoh* (1956)
* *Seeing Roman Britain* (1956)
* *The Anvil of Civilisation* (1957)
* *The Great Invasion* (1958)
* *Wonders of the World* (1959)
* *Land of the Pharaohs* (1960)
* *The Tiger of Chʻin: The Dramatic Emergence of China as a Nation* (1962)
* *Land of the Two Rivers* (1962)
* *Lost Worlds* (1962), norsk oversettelse som *Forsvunne verdener* (1967)
* *Realms of Gold: A Journey in Search of the Mycenaeans* (1963)
* *The Lion Gate: A Journey in Search of the Mycenaeans* (1963)
* *Lost Cities* (1963)
* *Digs and diggers: a book of world archaeology* (1964)
* *The Secrets of Tutankhamen's Tomb* (1964)
* *Crete: Island of Mystery* (1965)
* *The Quest for Sumer* (1965)
* *The Land of Shinar* (1965)
* *Egypt* (1965)
* *Hannibal: Enemy of Rome* (1965)
* *A Guide to Roman Britain* (1966)
* *Great Leaders of Greece and Rome* (1966)
* *Lady of the two lands: five queens of ancient Egypt* (1967)
* *The Warrior Pharaohs* (1968)
* *Madame Tussaud* (1970)
* *The mystery of Minoan civilization* (1971)
* *Reading the Past: The Story of Deciphering Ancient Languages* (1971)
* *Lost Civilizations* (1974),
* *All Men are Neighbours* (1947)
* *One Man's Journey* (1955)

Referanser
----------

Eksterne lenker
---------------

* Biografi, Bearalley
* Biografi, Localhistory
* (en) Verk av eller om Leonard Cottrell i bibliotekene i (WorldCatkatalog)

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** GND **·** LCCN **·** ISNI **·** LIBRIS **·** SUDOC **·** NDL **·** NKC **·** CiNii **·** BBC Things
 |

Portaler: Arkeologi | Litteratur